**Kazuki Nakajima** (født 11. januar 1985 i Aichi, Japan) er en japansk Formel 1-fører som for tiden kjører for WilliamsF1. Han er sønn av tidligere Formel 1-fører Satoru Nakajima.

Formel 1
--------

### 2007-2009 - Williams

Nakajima var i sesongen 2007 testfører for Williams sammen med Narain Karthikeyan. Etter at Alexander Wurz trakk seg fra laget før det siste løpet fikk Nakajima sin debut i Formel 1 i Brasils Grand Prix 2007. Han endte på tiendeplass, men ble likevel best husket for at han kjørte på to av mekanikerne under sitt første depotstopp.

Nakajima under Storbritannias Grand Prix 2008 som endte med en 8.-plass  Foto: Marc Evans fra Newbury, Storbritannia 
I 2008 sesongen er Nakajima sammen med Nico Rosberg førere for Williams. Han fikk en god start i Australia med en syvendeplass som ble til en sjetteplass etter at Rubens Barrichello var diskvalifisert. Han fullførte så på en syvendeplass i Spania, hvor han også kvalifiserte seg bedre enn Rosberg. I det neste løpet i Tyrkia kolliderte han med Giancarlo Fisichella og måtte bryte. I Monaco fikk han to nye poeng med en ny syvendeplass, og ble den første japanske føreren til å ta poeng i Monaco. Det neste løpet som gikk i Canada måtte han bryte etter og ha kjørt i veggen på vei inn i pit for en ny frontvinge. Nakajima fikk enda et poeng i Storbritannia og i Singapore. Nakajima endte sesongen på en 15.-plass totalt med 9 poeng.

2009-sesongen startet dårlig med flere brutte og poengløse løp. Nakajima kvalifiserte seg imidlertid til 5. startplass i Storbritannias Grand Prix, men endte på en 11.-plass. I Ungarns Grand Prix kom han nærmest med en 9.-plass, like bak Jarno Trulli. Foran Europas Grand Prix i Valencia, hadde japaneren fremdeles ingen poeng, i motsetning til sin lagkamerat Nico Rosberg som da lå på en 5.-plass totalt med 25,5 poeng.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2007** | AT&TWilliams | WilliamsFW29 | ToyotaRVX-07 2,4 V8 | AUSTD | MALTD | BHR  | ESP  | MON  | CANTD | USATD | FRA  | GBR  | EUR  | HUN  | TUR  | ITA  | BEL  | JPN  | CHNTD | BRA10 |  | **22.** | **0** |
| **2008** | AT&TWilliams | WilliamsFW30 | ToyotaRVX-08 2,4 V8 | AUS6 | MAL17 | BHR14 | ESP7 | TURRet | MON7 | CANRet | FRA15 | GBR8 | GER14 | HUN13 | EUR15 | BEL14 | ITA12 | SIN8 | JPN15 | CHN12 | BRA17 | **11.** | **7** |
| 2009 | AT&TWilliams | WilliamsFW31 | ToyotaRVX-09 2,4 V8 | AUSRet | MAL12 | CHNRet | BHRRet | ESP13 | MON15 | TUR12 | GBR11 | GER12 | HUN9 | EUR18 | BEL13 | ITA10 | SIN9 | JPN15 | BRARet | ABU13 |  | **20.** | **0** |

Se også
-------

* Liste over Formel 1-førere.

Referanser
----------

Eksterne lenker
---------------

* (en) Kazuki Nakajima – racing-reference.info Rediger på Wikidata

* (en) Kazuki Nakajima – Driver Database Rediger på Wikidata
* (en) Kazuki Nakajima – kategori av bilder, video eller lyd på Commons Rediger på Wikidata

* (en) Kazuki Nakajima – galleri av bilder, video eller lyd på Commons Rediger på Wikidata
* (en) Official Website
* (en) Career statistics
* (en) Official F1 website interview

Portal: Formel 1

|  |  |
| --- | --- |
| Oppslagsverk/autoritetsdata | Prabook **·** VIAF **·** NDL
 |